CELEX: 62012TN0232
Language: hu
Date: 2012-05-29 00:00:00
Title: T-232/12. sz. ügy: 2012. május 29-én benyújtott kereset — Wilmar Trading OHIM — Agroekola EOOD (ULTRA CHOCO)

11.8.2012   
            
            
               HU
            
            
               Az Európai Unió Hivatalos Lapja
            
            
               C 243/21
            
         2012. május 29-én benyújtott kereset — Wilmar Trading OHIM — Agroekola EOOD (ULTRA CHOCO)
   (T-232/12. sz. ügy)
   2012/C 243/39
   A keresetlevél nyelve: angol
   
      Felek
   
   
      Felperes: Wilmar Trading Pte Ltd (Szingapúr, Szingapúr) (képviselő: E. Miller ügyvéd)
   
      Alperes: Belső Piaci Harmonizációs Hivatal (védjegyek és formatervezési minták) (OHIM)
   
      A másik fél a fellebbezési tanács előtti eljárásban: Agroekola EOOD (Szófia, Bulgária)
   
      Kereseti kérelmek
   
   A felperes azt kéri, hogy a Törvényszék:
   
               —
            
            
               helyezze hatályon kívül a Belső Piaci Harmonizációs Hivatal (védjegyek és formatervezési minták) első fellebbezési tanácsának 2012. március 27-én hozott határozatát (R 87/2012-1. sz. ügy);
            
         
               —
            
            
               kötelezze az OHIM-ot a felszólalási osztály által 2011. november 10-én, a B001760043. sz. felszólalásra vonatkozóan hozott határozattal szemben előterjesztett fellebbezés megvizsgálására, és az eljárás szabályos lefolytatására.
            
         
      Jogalapok és fontosabb érvek
   
   
      A közösségi védjegy bejelentője: a fellebbezési tanács előtti eljárásban részt vevő másik fél.
   
      Az érintett közösségi védjegy: az „ULTRA CHOCO” szóvédjegy a 29., 30. és 31. osztályba tartozó áruk vonatkozásában — 9221111. sz. közösségi védjegybejelentés.
   
      A felszólalási eljárásban hivatkozott védjegy vagy megjelölés jogosultja: a felperes.
   
      A hivatkozott védjegy vagy megjelölés: a T0113987B. sz. „ultra choco” szingapúri szóvédjegy a 29. osztályba tartozó áruk vonatkozásában; az „ULTRA CHOCO” nem lajstromozott európai és bulgáriai védjegy a 207/2009 tanácsi rendelet 8. cikkének (3) bekezdésére és 8. cikkének (4) bekezdésére történő hivatkozással.
   
      A felszólalási osztály határozata: a felszólalási osztály a felszólalást teljes egészében elutasította.
   
      A fellebbezési tanács határozata: a fellebbezési tanács a fellebbezést elő nem terjesztettnek tekintette.
   
      Jogalapok: a Belső Piaci Harmonizációs Hivatalnak (védjegyek és formatervezési minták) fizetendő díjakról szóló, 1995. december 13-i 2869/95/EK bizottsági rendelet 8. cikke (3) bekezdése a) pontja ii) alpontjának és b) pontjának, továbbá a 8. cikke (4) bekezdésének megsértése.